Ljubljana, dne 14. 1. 2021

**Zadeva: 1 – Odgovor**

Pozdravljeni,

Naslednja vprašanja so prišla v zvezi z javnim razpisom za izbiro izvajalca za izvedbo gradbenih del pri gradnji plinovoda Škofljica – Grosuplje, 3. faza – odsek Cikava – Šmarje Sap

Vprašanja vezana na javni razpis JN000004/2021-W01 (JPE-SIR-467/20)

Vprašanje št. 1:

Pozdravljeni,  
ob pregledu razpisne dokumentacije je iz situacije razvidna trasa izkopa. Prosim naročnika še za prečni prerez izkopa.

Odgovor št. 1:

Prečni prerez izkopa je objavljen na spletnih straneh.

Vprašanje št. 2:

Prosimo lepo, da potrdite, da lahko podizvajalec da vodjo gradbenih del. Hvala.

Odgovor št. 2:

Vodjo gradbenih del lahko zagotovi ponudnik sam ali skupaj s partnerji v primeru skupne ponudbe ali s prijavljenimi podizvajalci.

Vprašanje št. 3:

Če ponudnik odda ponudbo s podizvajalcem - ali mora že v tej fazi predložiti tudi podizvajalsko pogodbo ali ne? Hvala za odgovor.

Odgovor št. 3:

V primeru ponudbe s prijavljenimi podizvajalci se predloži tudi pogodba oziroma pravni akt o medsebojnem sodelovanju. V pravnem aktu o medsebojnem sodelovanju se mora opredeliti dela, ki jih bo opravljal podizvajalec.

Vprašanje št. 4:

Pozdravljeni,  
prosimo, da nabor referenc razširite tudi na druga gradbena dela pri vodovodih, kanalizacijah....kot ste to storili še pri JN006976/2019-E01 Izvedba gradbenih del 30II-831\_000 Gradnja plinovoda Škofljica - Grosuplje 2.faz.a Razpis je za izvedbo gradbenih del in ne za montažna plinska dela, postopki gradbenih del so enaki. S to spremembo referenc, boste prejeli tudi višje število ponudb.

Odgovor št. 4:

Naročnik je ustrezno spremenil pogoj 3.2.3.1 Reference predmetne razpisne dokumentacije.

**Čistopis razpisne dokumentacije s spremenjenim pogojem 3.2.3.1 Reference in spremenjenimi pripadajočimi obrazci ter dodano točko 4 v poglavju 2.4 Ponudba s podizvajalci je objavljen na spletnih straneh naročnika z datumsko oznako (14.1.21).**